open-index/open-wikipedia-markdown huggingface dataset:
Pyhän Nikolauksen seurakunta Helsingissä

**Pyhän Nikolauksen seurakunta Helsingissä** on ortodoksinen uskonnollinen yhteisö, joka toimii lähinnä Helsingissä. Seurakuntaan kuuluu 3 700 jäsentä (2022). Yhdyskuntaan voi kuulua ilman kotipaikkaa Suomessa, ja sen jäsenistä noin 30 prosenttia on muita kuin Suomen kansalaisia. Seurakunta ei kuulu Suomen ortodoksiseen kirkkoon vaan Venäjän ortodoksisen kirkon eli Moskovan patriarkaatin alaisuuteen.

Pyhän Nikolauksen seurakunnan perustivat vuonna 1927 venäläiset emigrantit. Se noudattaa juliaanista kalenteria ja venäläistä kirkkojärjestystä. Jumalanpalvelukset pidetään kirkkoslaavin kielellä, saarnat venäjäksi. Seurakunta kuului aluksi Länsi-Euroopan eksarkaattiin ja vuodesta 1945 Moskovan patriarkaatin alaisuuteen. Vuonna 1997 seurakuntaan kuului runsaat 600 henkeä, joiden keski-ikä oli korkea, mutta sittemmin jäsenkunta on kasvanut ja jäseniä on nykyisin noin 3 700.

Seurakunnalla on kaksi kirkkoa, Pyhän Nikolauksen kirkko Helsingin Hietaniemessä ja Pyhän Ksenia Pietarilaisen kirkko pienkerrostalossa Mellunmäessä. Ensin mainitun yhteydessä on myös seurakunnan oma hautausmaa.

Seurakunta suunnitteli Itäkeskukseen uutta suurta Pyhän Nikolauksen kirkkoa, jonka oli tarkoitus valmistua 2017. Helsingin rakennusvirastolla oli vaikeuksia hyväksyä sipulikupolinen kirkko Itäkeskuksen yhteyteen, mutta se hyväksyi lopulta arkkitehti Markku Aallon suunnitelman, jossa kirkon erottaa kulttuurikeskus Stoasta seurakuntatalon ja asuintalon muodostama kompleksi. Rakennuslupa saatiin vuonna 2009 ja rakennustyöt alkoivat vuonna 2011. Syksyllä 2013 seurakunta- ja asuintalojen perustukset olivat valmistumassa. Vuonna 2018 seurakunta ilmoitti rakentamiseen varattujen rahojen loppuneen ja seurakunnan luopuvan rakennushankkeesta. Seurakunta pyrkii myymään keskeneräiset rakennukset 1,9 miljoonalla eurolla.

## Talous
Ortodoksinen Pyhän Nikolauksen seurakunta on saanut vuosina 2018–2023 Opetus- ja kulttuuriministeriön yleisavustusta rekisteröityjen uskonnollisten yhdyskuntien toimintaan yhteensä noin 166 000 euroa. Keskimääräinen vuosittainen tuki on ollut noin 27 000 euroa.

## Kirkkoherrat

*1927–1940 Nikolai Štšukin, rovasti
*1945–1949 Viktor Krohin, rovasti
*1949–1969 Georgi Pavinski, rovasti
*1969–1973 Nikilai Starostin, pappi
*1973–1985 Georgi Kilgast, rovasti
*1985–1998 Mihail Poljatšenko, rovasti
*1998– Nikolai Voskoboinikov, rovasti

## Katso myös
* Uskonto Helsingissä
* Venäjän ortodoksinen kirkko Suomessa
* Ortodoksinen Pokrovan seurakunta

## Lähteet
Ristimonninen

**Ristimonninen** *(Corydoras semiaquilus)* on monnislaji ja sopii hyvin seura-akvaarioon.

## Koko
Ristimonnisen enimmäispituus on 8&nbsp;cm.

## Alkuperä
Ristimonninen on kotoisin Etelä-Amerikasta.

## Käyttäytyminen
Kuten muut monniset, ristimonninen oleilee mieluiten pohjassa, jonka soran pitää olla pienirakeista ja pyöreää ilman teräviä reunoja, jotta se ei vahingoita siihen viiksiään. Viihtyy parvessa.

## Vesiolot
Sopiva lämpötila on 22–26&nbsp;°C, pH 6–8 ja vesi pehmeästä keskikovaan (°dH 2–25).

## Lähteet
Täplämonninen

**Täplämonninen** *(Corydoras paleatus)* on panssarimonneihin kuuluva kalalaji, jonka luontainen elinympäristö on Paraná-joen valuma-alueella. Täplämonnista pidetään akvaariokalana.

## Koko ja ulkonäkö
Täplämonninen on kookkaaksi kasvava monninen ja voi saavuttaa jopa 7&nbsp;cm:n pituuden. Täplämonnisesta on myynnissä myös albiinomuotoa, jonka voi erottaa kuparimonnisen albinomuodosta silmien ympäryksen värin perusteella. Täplämonnisilla on silmien ympärillä tummat rinkulat, kun taas kuparimonnisten silmät ovat samasta kohtaa valkoiset.

## Alkuperä
Täplämonninen on kotoisin Etelä-Amerikasta.

## Käyttäytyminen ja lisääntyminen
Kuten muut monniset, täplämonninen oleilee mieluiten pohjassa, jonka soran pitää olla pienirakeista ja pyöreää ilman teräviä reunoja, jotta se ei vahingoita siihen viiksiään. Täplämonninen viihtyy parvessa, jossa pitää olla vähintään 5–6 yksilöä, mieluiten enemmänkin. Akvaarion vähimmäiskoon tulee olla 80–100 litraa, ja pituuden vähintään 70&nbsp;cm. Täplämonninen lisääntyy samalla tavalla kuin sukulaisensa kuparimonninen. Täplämonninen on helposti lisääntyvä, mutta poikaset eivät selviä seura-akvaariossa elossa kauan.

## Vesiolot ja ravinto
Viileässä vedessä viihtyvälle täplämonniselle sopiva lämpötila on 20–24&nbsp;°C, pH 6–8 ja vesi pehmeästä keskikovaan (°dH 2–25). Ruoaksi kelpaavat pohjalle putoavat hiutaleruuat ja monnien tabletit. Vaihteluna ruokavalioon voi antaa pakastesurviaista.

## Lähteet

## Aiheesta muualla
*www.scotcat.com
Hail to England

**Hail to England** on heavy metal -yhtye Manowarin kolmas albumi. Levy julkaistiin vuonna 1984.

## Kappaleet
# 
# 
# 
# 
# 
# 
# 

## Kokoonpano
*Eric Adams - laulu
*Ross The Boss - kitara
*Joey DeMaio - basso
*Scott Columbus - rummut

## Arvostelut
* AllMusic: 
* Metalliluola: 9/10

## Lähteet

## Aiheesta muualla
* 
*
Fighting the World

**Fighting the World** on heavy metal -yhtye Manowarin vuonna 1987 julkaisema albumi.

## Kappaleet
# 
# 
# 
# 
# 
# 
# 
# 
# 

## Kokoonpano

* Eric Adams – laulu
* Ross The Boss – kitara
* Joey DeMaio – basso
* Scott Columbus – rummut

## Lähteet

## Aiheesta muualla
* 
*
Ōmoto

**Ōmoto** () tai **ōmoto-kyō** () on japanilainen uskonto. Se luokitellaan usein niihin uususkontoihin, jotka ovat eriytyneet šintolaisuudesta. Ōmoton perusti Nao Deguchi vuonna 1892, ja sen johtohahmot ovat pääasiassa olleet naisia. Liikkeen nykyisenä johtajana on vuodesta 2001 lähtien toiminut Kurenai Deguchi.
Louder Than Hell

**Louder Than Hell** on heavy metal -yhtye Manowarin kahdeksas studioalbumi, ja ensimmäinen jonka teossa oli mukana kitaristi Karl Logan. Albumi julkaistiin vuonna 1996. Albumin kansitaiteen piirsi taiteilija Ken Kelly.

## Kappaleet
# "Return of the Warlord" - 5:19
# "Brothers of Metal Part 1" - 3:54
# "The Gods Made Heavy Metal" - 6:03
# "Courage" - 3:49
# "Number 1" - 5:11
# "Outlaw" - 3:22
# "King" - 6:25
# "Today is a Good Day to Die" - 9:42
# "My Spirit Lives On" - 2:10
# "The Power" - 4:09

## Kokoonpano
*Eric Adams - laulu
*Karl Logan - kitara
*Joey DeMaio - basso, koskettimet
*Scott Columbus - rummut

## Aiheesta muualla
* 
*
Luettelo Keski-Euroopan mäkiviikon osakilpailuiden kärkikolmikoista

Tämä on **luettelo [[Keski-Euroopan mäkiviikko|Keski-Euroopan mäkiviikon]] osakilpailuiden kärkikolmikoista**.

## Katso myös
* Luettelo Keski-Euroopan mäkiviikon kärkikolmikoista

## Lähteet
* Kansainvälisen hiihtoliiton tietokanta (fis-ski.com)
Desmond Young

**Desmond Young** (? – 27. kesäkuuta 1966) oli englantilainen upseeri, joka julkaisi toisen maailmansodan jälkeen vuonna 1950 elämäkertakirjan saksalaisesta sotamarsalkasta Erwin Rommelista. Young jäi Rommelin vangiksi Afrikassa.

## Lähteet
Pirkanmaan sairaanhoitopiiri

**Pirkanmaan sairaanhoitopiiri** (lyh. **PSHP**) oli sairaanhoitopiiri, jonka muodostivat Pirkanmaan maakunnan kunnat Punkalaidunta lukuun ottamatta sekä Keski-Suomessa sijaitseva Jämsä. Se oli kuntayhtymä, jonka tehtävänä oli tuottaa vaativan erikoissairaanhoidon ja kehitysvammahuollon palveluja. Hoidon tuotti Tampereen yliopistollinen sairaala, jonka toimipaikkoja ovat Tays Keskussairaala ja Tays Hatanpää Tampereella, Pitkäniemen sairaala Nokialla sekä Sastamalan ja Valkeakosken sairaalat. Vuosittain sairaanhoitopiirin vuodeosastoilla hoidettiin 75 000 ja poliklinikoilla 370 000 potilasta. Liikelaitoksia oli yksi, Kuvantamiskeskus- ja apteekkiliikelaitos, ja osakeyhtiöitä kolme: Tekonivelsairaala Coxa Oy, Tays Sydänkeskus Oy ja Fimlab Laboratoriot Oy.

Kaivannon sairaala Kangasalla kuului sairaanhoitopiiriin vuoteen 2015 asti ja Ylisen kuntoutuskeskus Ylöjärvellä vuoteen 2016 asti.

Pirkanmaan sairaanhoitopiirin toiminta lakkasi 31. joulukuuta 2022 osana Sote-uudistusta. Nykyisin alueen sosiaali-, terveys ja pelastustoimen palvelut tuottaa Pirkanmaan hyvinvointialue. Jämsä on siirtynyt osaksi Keski-Suomen hyvinvointialuetta.

## Piirin jäsenkunnat

## Piirin sairaalat
* Tampereen yliopistollinen sairaala
** Keskussairaala (Tampere)
** Hatanpään sairaala (Tampere)
** Pitkäniemen sairaala (Nokia)
** Sastamalan sairaala (Sastamala), entinen Vammalan aluesairaala
** Valkeakosken sairaala (Valkeakoski), entinen Valkeakosken aluesairaala
* Sydänsairaala (Tampere)
* Tekonivelsairaala Coxa (Tampere)

## Lähteet

## Aiheesta muualla
*Pirkanmaan sairaanhoitopiiri
Ӝ

**Ӝ** on kyrillinen kirjain. Se sisältyy udmurtin aakkosiin ja on aakkosjärjestyksessä yhdeksäs kirjain. Se on muodostettu kyrillisestä kirjaimesta ж lisäämällä siihen treema.

## Ääntäminen
Ӝ on udmurtissa soinnillisen postalveolaarisen affrikaatan [] merkki.
Terttu Savola

**Terttu Savola** (o.s. **Rankila**, s. 22. kesäkuuta 1941 Vimpeli) on suomalainen poliitikko. Hän oli Köyhien Asialla -puolueen puheenjohtaja ja Espoon kaupunginvaltuutettu 2008–2012 sekä Suomen YK-liiton ihmisoikeus- ja lastenoikeuslähettiläs, Suomen Pakolaisavun luennoitsija ja Espoon käräjäoikeuden lautamies.

## Elämä
Savola kuului 1990-luvun alkupuolella Suomen kristillisen liiton puoluehallitukseen ja hän toimi SKL:n Naisten puheenjohtajana. Marraskuussa 1995 Savola osallistui Perussuomalaisten perustavaan kokoukseen, jossa hänet valittiin puolueen varapuheenjohtajaksi. Savola erosi kristillisten hallituksesta vasta valintansa jälkeen. Kesäkuun 1997 puoluekokouksessa Savola putosi varapuheenjohtajan paikalta. Hän jäi kuitenkin puoluehallitukseen. Alkuvuonna 1998 Savola erosi puolueesta ja liittyi Remonttiryhmään. Lokakuussa 1998 Savola valittiin johtamaan puolueen naisjärjestö Naisremmiä. Savola erotettiin Remonttiryhmästä keväällä 1999, kun hän kritisoi puheenjohtaja Risto Kuismaa itsevaltaisuudesta.

Savola nousi Espoon kaupunginvaltuustoon vaaleissa 2008 ja Köyhien Asialla -puolue sai siten historiansa ensimmäisen valtuutetun. Paikka tuli perussuomalaisten kanssa solmitun vaaliliiton ansiosta. Timo Soinin suuri suosio vei valtuustoon myös 176 ääntä keränneen Savolan. Savola putosi kuitenkin valtuustosta vuoden 2012 vaaleissa.

Savola pyrki Euroopan parlamentin jäseneksi vaaleissa 1996 (839 ääntä), 2004 (1 352 ääntä) ja 2009 (385 ääntä). Vuoden 1994 presidentinvaalissa Savola tuki RKP:n Elisabeth Rehniä, ja vaaleissa 2006 kokoomuksen Sauli Niinistöä.

Poliisi otti Savolan kiinni vuoden 2011 eduskuntavaalien vaalipäivänä, kun hän pyrki YLE:n, MTV3:n ja STT:n eduskuntapuolueiden puheenjohtajille järjestämään haastattelutilaisuuteen. Helsingin Sanomien pääkirjoituksessa kiinniottoa paheksuttiin ja verrattiin Valko-Venäjän vaalitapahtumiin. 

Terttu Savola aikoi pyrkiä presidenttiehdokkaaksi vuoden 2012 vaaleissa, mutta puolue ei ehtinyt kerätä riittävästi kannattajakortteja määräaikaan mennessä.

Vuoden 2019 eduskuntavaaleissa Savola oli ehdolla Paavo Väyrysen perustaman Seitsemän tähden liikkeen ehdokkaana Uudenmaan vaalipiirissä. Alustavan vaalituloksen mukaan hän keräsi yhteensä 39 ääntä, eikä tullut valituksi.

Savola on Helsingin eteläpohjalaisten julkaiseman Plari-lehden päätoimittaja. Hän on myös entinen malli.

Uuden Suomen blogissaan 28.11.2014 Savola kirjoittaa sukupuolineutraalista avioliitosta ja arkkipiispa Kari Mäkisestä: "Meillä on arkkipiispaksi luikerellut henkilö, joka listojen mukaan kuuluu vapaamuurarijärjestöön, jonka jäsenet palvelevat jumalanaan Luciferia eli perkelettä. Ei siis ihme, että hän innokkaasti kannattaa kaikenlaisia perkeleen töitä, kuten oli tämäkin avioliittolakiäänestys." Kirjoituksen lopuksi Savola kehottaa erottamaan arkkipiispan.

## Lähteet
Mobilen piirikunta

**Mobilen piirikunta** on Yhdysvaltojen Alabaman osavaltiossa sijaitseva piirikunta. Piirikunnan asukasluku oli vuoden 2010 väestönlaskennassa 412&nbsp;992 ja sen pääkaupunki on Mobile. Mobilen piirikunta perustettiin vuonna 1812.

## Maantiede
Yhdysvaltain väestönlaskentaviraston mukaan piirikunnan pinta-ala on 4&nbsp;258 km², josta 3&nbsp;194 km² on maata ja 1&nbsp;064 km² (25 %) vettä.

## Kuvia piirikunnasta

Tiedosto:Government Plaza Mobile.JPG|Piirikunnan virastorakennus.
Tiedosto:Downtown Mobile 2008 01.jpg|Mobilen kaupunki.


## Naapuripiirikunnat
*Washingtonin piirikunta (Alabama) - pohjoisessa 
*Baldwinin piirikunta (Alabama) - idässä
*Jacksonin piirikunta (Mississippi) - lounaassa 
*Georgen piirikunta (Mississippi) - lännessä
*Greenen piirikunta (Mississippi) - luoteessa

## Lähteet

## Aiheesta muualla
Galileo Galilei (ooppera)

**Galileo Galilei** on Galileo Galilein elämään pohjautuva ooppera. Sen ensi-ilta oli Chicagon Goodman-teatterissa vuonna 2002. Musiikin on säveltänyt Philip Glass ja libreton kirjoittanut Mary Zimmerman ja Arnold Weinstein. Ooppera koostuu kymmenestä kohtauksesta ilman taukoja.

## Synopsis

**Ensimmäinen kohtaus** (Avauslaulu): Elonsa viimeisinä päivinä sokeutunut Galilei muistelee elämänsä liittyneitä, joita ei enää voi nähdä.

**Toinen kohtaus** (Uskostakieläytyminen): Katolisen kirkon virkailijat nuhtelevat tiedemiestä, joka ei tahdo luopua teoriastaan, jonka mukaan Maa kiertää Aurinkoa. Paavi julistaa tuomionsa ja muistuttaa Galileita ajasta, jolloin he kävelivät puistossa ystävinä.

**Kolmas kohtaus** (Päärynät): Marie Celeste, Galilein tytär lähettää kirjeen, jossa julistaa rakkauttaan ja tukeaan.

**Neljäs kohtaus** (Oikeudenkäynti): Galilei kutsutaan kahden kardinaalin eteen vastaamaan kirjaansa *Dialogo dei due massimi sistemi del mondo* koskeviin kysymyksiin.

**Viides kohtaus** (Dialogo dei due massimi sistemi del mondo): Galilei kirjoittaa kirjaansa ja kuvitteellisia hahmoja ilmaantuu keskustelemaan esitetyistä teorioista.

*Tässä vanha Galilei muuttuu nuoreksi.*

**Kuudes kohtaus** (Kallistuneet tasot): Galilei testaa teorioitaan laboratoriossaan.

**Seitsemäs kohtaus** (Kävely puistossa): Galileo ja hänen ystävänsä kardinaali Barberini keskustelevat Galilein uusimmasta kirjasta puistossa. Kardinaalin vaimeiden runojen jälkeen Galilein ilmaisee pelkonsa vihollisiaan kohtaan. Barberini varoittaa Galileita jatkamasta planeettoja koskevaa teoriaansa.

**Kahdeksas kohtaus** (Lamput): Ollessaan messussa tyttärensä kanssa Galilei havaitsee katosta riippuvan lampun heiluvan heilurin tapaan ja selittää teoriaansa Marielle.

**Yhdeksäs kohtaus** (Teleskoopin esittely): Galileo esittelee keksintöänsä herttuattarelle ja hänen neideilleen. Herttuatar ja Galilei muistelevat nuoruuttaan, jolloin he kävivät katsomasta Galilein isän Vincenzon säveltämän oopperan.

**Kymmenes kohtaus** (Ooppera oopperassa): herttuatar ja Galilei, nyt lapsina, ovat yleisönä Vincenzon oopperassa. Maaginen tarina kuljettaa Galilein kuolleen tyttärensä luo.
Ernst Ruska

**Ernst August Friedrich Ruska** (25. joulukuuta 1906 Heidelberg – 25. toukokuuta 1988 Berliini) oli saksalainen fyysikko ja sähköinsinööri. Hänet tunnetaan erityisesti elektronimikroskoopin keksijänä.

Ruska opiskeli elektroniikkaa Münchenin teknillisessä yliopistossa 1925–1927 ja siirtyi tämän jälkeen Berliinin teknilliseen yliopistoon. Siellä hän keksi, että näkyvän valon asemesta elektroneja havainnoiva mikroskooppi muodostaa tarkemman kuvan, johtuen elektronien värähtelytaajuudesta, joka on sähkömagneettiseen värähtelyyn verrattuna 100&nbsp;000-kertainen. Ruska rakensi maailman ensimmäisen elektronimikroskoopin vuonna 1931.

Ruska työskenteli Siemens-Reiniger-Werke AG:llä tutkimusinsinöörinä 1937–1955 ja johtajana Fritz Haberin mukaan nimetyssä Elektronimikroskopian instituutissa 1955–1972. Vuodesta 1949 hän toimi professorina Berliinin vapaassa yliopistossa. Ennen eläköitymistään vuonna 1972 Ruska toimi Berliinin teknillisessä korkeakoulussa professorina vuodesta 1957. Osoituksena lukuisista saavutuksistaan optoelektroniikassa hänelle myönnettiin vuonna 1986 puolet Nobelin fysiikanpalkinnosta; toinen puoli jaettiin tunnelointimikroskoopin kehittäjille Gerd Binnigille ja Heinrich Rohrerille.

## Lähteet

## Aiheesta muualla
*
Jamais vu

**Jamais vu** (ranskaa, suomeksi ’ei koskaan nähty’) tarkoittaa psykologiassa ennalta tuttua tilannetta, jota havainnoija ei tunnista.

*Jamais vu* tarkoittaa yleensä käsitteen *[[déjà vu]]* vastakohtaa. Usein kuitenkin ilmiö selitetään tilanteeksi, jossa henkilö ei muista ihmisen nimeä, jotakin sanaa tai paikkaa, joka on hänelle entuudestaan tuttu.

## Samankaltaisia ilmiöitä
* *[[Déjà vu]]*: muistaa nähneensä jotakin vastaavaa aiemmin.
* *[[Presque vu]]*: lähellä, mutta ei kuitenkaan muista asiaa. ”Kielen päällä” -tunnetta voidaan sanoa *presque vu* -ilmiöksi.

## Lähteet
Yellow Magic Orchestra

**Yellow Magic Orchestra** (lyh**. YMO**) on 1978 perustettu japanilainen elektronisen pop-musiikin yhtye. Sen jäseniä ovat olleet Haruomi Hosono (basso), Yukihiro Takahashi (rummut) ja Ryūichi Sakamoto (koskettimet).

Yellow Magic Orchestra hajosi 1983, mutta palasi yhteen vielä yhden albumin ajaksi kymmenen vuotta myöhemmin.

## Diskografia

* 
* 
* 
* 
* 
* 
* 
* 
* 

## Lähteet
PartitionMagic

**PartitionMagic** oli kiintolevyn osiointiohjelma. Ohjelman erikoisuutena oli kyky muuttaa olemassa olevien osioiden kokoa ilman datan menetystä. PartitionMagicin alkuperäinen valmistaja oli PowerQuest, jonka omistaa nykyään Symantec Corporation. Ohjelma toimii Microsoft Windows -käyttöjärjestelmässä (ei Windows Vista, Windows 7 tai uudemmat) tai suoraan CD-levyltä tietokonetta käynnistettäessä.

## Aiheesta muualla
* Partition Magic
Positiivi (kuva)

**Positiivi** on kuvan, esimerkiksi valokuvan tai elokuvan valmistuksessa tehtävä valmiskappale, jossa valoisuus ja myös värit ovat lopullisessa muodossaan. Positiivin valmistamiseksi käytetään useissa menetelmissä negatiivia.
Elias Erkko

**Juho Elias Rudolf (Ruuto) Erkko** (12. huhtikuuta 1863 Orimattila – 21. marraskuuta 1888 Merano, Tiroli) oli suomalainen arvostelija, runoilija ja kirjallisuuden suomentaja.

Erkon vanhemmat olivat talollinen Juhani Eerakkala ja Maria Kyöstilä. Hän pääsi ylioppilaaksi 1882 Jyväskylän lyseosta ja opiskeli sitten Helsingin yliopistossa. Elias Erkko kuoli 25-vuotiaana Meranon kylpylässä Tirolissa, jonne hän oli hakeutunut saamaan hoitoa sairastamaansa rintatautiin.

Erkko oli kihloissa Hilda Aspin kanssa, johon hän oli tutustunut kuuluessaan Minna Canthin kirjallisuus- ja ystäväpiiriin. Heidän kirjeenvaihtoaan on julkaistu teoksessa *Hilda & Elias. Hilda Aspin ja Elias Erkon kirjeenvaihtoa vuosilta 1884–88*.

Runoilija J. H. Erkko sekä ''Päivälehden'' (sittemmin ''Helsingin Sanomat'') perustaja ja päätoimittaja Eero Erkko olivat Elias Erkon vanhempia veljiä.

## Teoksia
* *Pyrstötähti*: kertomus. 1883
* *[[Elinan surma]]*: näytelmä. 1885
* *Elinan surma ynnä muita kirjoituksia*. Helsinki: Eero Erkko, 1901

## Suomennoksia
* Rafael Hertzberg: *Nordenskiöldin matkat ja retket napamerillä: nuorisolle kerrottuina*. Kansanvalistus–seuran toimituksia 46. Helsinki: Kansanvalistus–seura, 1884
* Henrik Ibsen: *Kummittelijoita: kolminäytöksinen perhenäytelmä*. Tampere: Hagelberg, 1886
* Tuomas Kempiläinen: *Kristuksen seuraamisesta*; uusi käännös latinankielisestä alkuteoksesta *De imitatione Christi* tehnyt Elias Erkko. Wiipuri: Lagerspetz, 1887
* Erik Pontoppidan: *Ihon ja hiusten hoito: kansantajuisesti esitelty*. Tampere: Hagelberg, 1888

## Lähteet
*  (vanhentunut linkki)
* 

### Viitteet

## Kirjallisuutta
* Marja Niiniluoto (toim.) *Hilda & Elias. Hilda Aspin ja Elias Erkon kirjeenvaihtoa vuosilta 1884–88*, Helsingin Sanomat, 1983 

## Aiheesta muualla

*
Ben Bernanke

**Ben Shalom Bernanke** (s. 13. joulukuuta 1953 Augusta, Georgia) on yhdysvaltalainen ekonomisti, joka toimi Yhdysvaltain keskuspankin, Federal Reserve Systemin,  puheenjohtajana vuosina 2006–2014. Bernanken kaudelle keskuspankin johdossa ajoittui subprime-kriisi ja siitä kehittynyt finanssikriisi, joka oli akuutti vuosina 2007–2009. Bernanken johtamana keskuspankki turvautui elvyttämään  setelirahoituksen avulla. Bernankelle myönnettiin Nobelin taloustieteen palkinto vuonna 2022 yhdessä Douglas Diamondin ja Philip Dybvigin kanssa.

## Nuoruus ja opinnot
Bernanke suoritti kandidaatin tutkinnon Harvardin yliopistossa ja tohtorin tutkinnon MIT:ssä. Hän on opettanut Stanfordin, Princetonin ja New Yorkin yliopistossa sekä MIT:ssä.

## Ura
Bernanke oli Federal Reserve Systemin hallituksen jäsen vuosina 2002–2005 ja vuosina 2006–2010 sen puheenjohtaja. Vuosina 2005–2006 hän toimi Yhdysvaltain presidenttiä taloudellisissa kysymyksissä avustavan CEA:n (Council of Economic Advisers) puheenjohtajana. Aikakauslehti *[[Time]]* valitsi Bernanken joulukuussa 2009 vuoden henkilöksi. Perusteena oli hänen toimintansa taantuman aikana.

## Yksityiselämä
Bernanken puoliso on Anna Friedmann, jonka Bernanke tapasi sokkotreffeillä. Heillä on kaksi lasta.

## Teokset
*Bernanke, Ben S. (2004). *Essays on the Great Depression. Princeton University Press*. .
*Abel, Andrew B.; Bernanke, Ben S.; Croushore, Dean (2007). *Macroeconomics* (6th ed.). Addison–Wesley. .
*Frank, Robert H.; Bernanke, Ben S. (2007). *Principles of Macroeconomics*. McGraw–Hill. .
*Bernanke, Ben S. (2015). *The Courage to Act: A Memoir of a Crisis and Its Aftermath*. W. W. Norton & Company. .

## Lähteet

## Aiheesta muualla

* Bernanken blogi Brookingsin sivuilla
* https://twitter.com/benbernanke
Sydämeeni joulun teen (vuoden 1988 albumi)

**Sydämeeni joulun teen** on suomalaisen näyttelijä-laulaja Vesa-Matti Loirin loppuvuodesta 1988 julkaistu jouluaiheinen 15. studioalbumi. Albumi julkaistiin Flamingo-levymerkillä LP- ja CD-levyinä sekä C-kasettina. Vuonna 1998 albumista julkaistiin uusintapainos CD-levynä, johon on lisätty muutama uusi kappale. Vuonna 2018 alkuperäinen albumi julkaistiin uudelleen LP-levynä Warner Music Finlandin toimesta 500 kappaleen rajoitettuna painoksena.

Albumi sisältää pääasiassa vanhoja joululauluja Loirin tulkitsemana, mutta mukana on myös kaksi levyä varten tehtyä kappaletta: ”Tähti tähdistä kirkkain” ja ”Sydämeeni joulun teen”, josta on noussut yksi tunnetuimmista suomalaisista joululauluista. 

Levyn kappaleista ”Varpunen jouluaamuna” levytettiin jo syksyllä 1986 Flamingo-levy-yhtiön joulukokoelmaa *[[Joulun suuri toivekonsertti]]* (1986) varten. Levyä varten äänitettiin myös Halosen sovitus kappaleesta ”Valkea joulu” ja se kuullaan kokoelmalla tonttukuoron tulkitsemana. Loirin levytysversiossa on käytetty täsmälleen samaa taustanauhaa.

Albumi ylitti kultalevyrajan vuonna 1989 ja tuplaplatinarajan 1998. Albumia on myyty yhteensä 167 788 kappaletta ja on täten Loirin myydyin albumi sekä Suomen myydyin joulualbumi.

## Kappaleet
; A-puoli
# 
# 
# 
# 
# 

; B-puoli
# 
# 
# 
# 
# 

## Tekijät
### Muusikot
*Vesa-Matti Loiri – laulu, huilu (1, 3, 6-8)
*Peter Lerche – kitarat (Ahvenlahden sovittamilla kappaleilla)
*Juha Björninen – kitarat (kaikilla kappaleilla)
*Olli Ahvenlahti – piano ja kosketinsoittimet (sovittamillaan kappaleilla)
*Kalervo ”Kassu” Halonen – piano ja kosketinsoittimet (sovittamillaan kappaleilla)
*Jari Heino – bassokitara (1–3, 5–8)
*Pekka Pohjola – bassokitara (ainakin 4, 9)
*Vesa Aaltonen – lyömäsoittimet (1, 6, 10)
*Jari-Pekka Karvonen – lyömäsoittimet (ainakin 4, 9)
*Reino Laine – lyömäsoittimet

### Tuotanto
*Vexi Salmi ja Kalervo Halonen – tuottajat
*Jorma Hämäläinen ja Jari Laasanen – äänitys ja miksaus
*Markku Lepola – valokuva
*Timo Lotsari – kansitaide

## Lähteet
* Fenno – Suomen äänitearkisto ry:n levytietokanta 1901–1999

### Viitteet

## Aiheesta muualla
* ''Sydämeeni joulun teen'' -vinyylialbumi discogs.com-sivustolla
François de La Mothe-Le-Vayer

**François de La Mothe-Le-Vayer** (1588 Pariisi, Ranskan kuningaskunta – 1672 Pariisi) oli ranskalainen kirjailija, itsenäinen ajattelija ja yksi oppineista libertiineistä. Hän kehitti skeptisismin filosofian, joka oli radikaalimpi kuin Michel de Montaignen, mutta vähemmän absoluuttinen kuin Pierre Baylen.

Hänen isänsä oli Pariisin parlamentissa toiminut poliitikko, joka oli kirjoittanut diplomatiaa käsittelevän teoksen *Legatus, seu De legatorum primlegiis, officio et munere libellus* (1579). La Mothe-Le-Vayer seurasi isäänsä asianajajana parlamentissa, mutta luopui virastaan vuonna 1647 ja omisti itsensä matkoille ja kirjallisuudelle. 

Vaatimattomana ja skeptisenä henkilönä ja joskus hieman epäsiveellisillä runoillaan La Mothe-Le-Vayer ansaitsi aseman Ranskan hovissa, jossa libertiineille ominainen ajatusten ja tapojen vapaamielisyys viehätti ihmisiä. Hänen teoksensa *La Contrariété d’humeur entre la nation française et l’espagnole* (1636; ”Eturistiriidat Ranskan ja Espanjan kansojen välillä”) sekä*Considérations sur l'éloquence française* (1638) tuottivat hänelle vuonna 1639  Ranskan akatemian jäsenyyden tuolipaikalla 13, ja teos *De l'instruction de Mgr. le Dauphin* (1640) sai kardinaali Richelieun huomion. 

Vuonna 1649 kuningatar Anna Itävaltalainen antoi hänelle nuoremman poikansa Gastonin kasvatuksen ja myöhemmin myös tulevan Ludvig XIV:n koulutuksen, mikä oli aiemmin laiminlyöty. Hän toimi useiden aatelisnuorten opettajana, kuten Ludvig XIV:n vuosina 1652–1657, jolle hän kirjoitti täydellisen tekstisarjan. Hänen pedagogiikkaa koskevien töidensä lopputuloksena syntyi sarja teoksia: *Géographie*, *Rhétorique*, *Morale*, *Economique*, *Politique*, *Logique* ja *Physique du prince* (1651–1658). Kuningas palkitsi La Mothe-Le-Vayerin nimittämällä hänet Ranskan historiografiksi ja valtioneuvokseksi.

Koulutusta koskevien teosten lisäksi hän kirjoitti filosofiset teokset *De la vertu des païens* (1642; ”Pakanoiden hyvyydestä”); *Jugement sur les anciens et principaux historiens grecs et latins* (1646); tutkielman nimeltä *Du peu de certitude qu'il y a en histoire* (1668, Varmuuden puutteesta historiassa), joka merkitsi historiallisen kritiikin alkua Ranskassa; sekä viisi skeptistä dialogia *Dialogues*, joka julkaistiin  hänen kuolemansa jälkeen salanimellä Orosius Tubero ja jotka käsittelevät mielipiteiden monimuotoisuutta, elämäntapojen ja sukupuoliroolien vaihtelua, yksinäisyyden arvoa, aikansa typerysten hyveitä ja uskontojen eroja.

Osittainen painos hänen teoksistaan toimitettiin Dresdenissä vuosina 1756–1759.

## Aiheesta muualla
* Académie française: François de La Mothe-Le-Vayer  

## Lähteet
Pandamonninen

**Pandamonninen** *(Corydoras panda)* on monnislaji, jonka luontainen elinympäristö sijaitsee Etelä-Amerikan jokivesissä. Pandamonninen on yleinen akvaariokala.

## Koko ja ulkonäkö
Pandamonninen on pieneksi jäävä monninen. Sen enimmäispituus on viisi senttiä. Pandamonnisen pyöreäkuonoisessa päässä on leveä tumma pandanaamio sekä selkäevässä sen lähes kokonaan peittävä musta laikku ja pyrstön tyvellä toinen yhtä suuri laikku. Evät ja kyljet ovat muuten yksiväriset. Nuorilla kaloilla väri on kellanruskea, vanhoilla lähes harmaa.

## Alkuperä
Pandamonninen on kotoisin Etelä-Amerikasta Amazon-joesta.

## Käyttäytyminen
Kuten muut monniset, pandamonninen oleilee mieluiten pohjassa, jonka soran pitää olla pienirakeista ja pyöreää ilman teräviä reunoja, jotta se ei vahingoita siihen viiksiään. Pandamonninen on melko vilkas monninnen. Se viihtyy parvessa, jossa on vähintään 5-6 yksilöä. Akvaariolla pitää olla kokoa vähintään 50 litraa, mieluiten 60-70 litraa.

## Vesiolot
Lämpötila on 20-25 °C, pH 6-8 ja vesi pehmeästä keskikovaan (dH 2-25).

## Lisääntyminen

Lisääntyy monesti kotiakvaariossakin melko helposti, kunhan akvaarion olosuhteet ovat suotuisat, ja vesi puhdasta.

## Lähteet

## Aiheesta muualla
*www.scotcat.com
Kirjomonninen

**Kirjomonninen** *(Corydoras schwartzi)* on monnislaji. Sitä pidetään akvaariokalana.

## Koko
Kirjomonnisen pituus on enintään 6&nbsp;cm.

## Alkuperä
Kirjomonninen on kotoisin Etelä-Amerikasta, Purus-joesta.

## Käyttäytyminen
Kuten muut monniset, kirjomonninen oleilee mieluiten pohjassa, jonka soran pitää olla pienirakeista ja pyöreää ilman teräviä reunoja, jotta se ei vahingoita siihen viiksiään. Kirjomonninen tonkii mielellään hienojakoista hiekkaa. Viihtyy parvessa. Parven minimikoko 5-6 yksilöä. Melko passiivinen monnislaji, joka viettää monia muita monnisia enemmän aikaa paikoillaan. akvaariolla saisi olla kokoa vähintään vajaa 100 litraa. Altaassa saisi olla myös kohtuullinen suodatus.

## Vesiolot
Sopiva lämpötila on 22-26 °C, pH 6-7,5 ja vesi pehmeästä keskikovaan (dH 2-25).

## Lisääntyminen

Lisääntyy samalla tavalla kuin sukulaisensa kuparimonninen. On kuitenkin vaikeampi saada kutemaan.

## Lähteet
Mustaselkämonninen

**Mustaselkämonninen** *(Corydoras metae)* on pieni monnislaji, joka sopii hyvin seura-akvaarioon.

## Koko ja ulkonäkö
Mustaselkämonninen on pienehkö monninen, jonka pituus on noin viisi senttiä.

## Alkuperä
Mustaselkämonninen on kotoisin Etelä-Amerikasta, Rio Metasta.

## Käyttäytyminen
Kuten muut monniset, mustaselkämonninen oleilee mieluiten pohjassa, jonka soran pitää olla pienirakeista ja pyöreää ilman teräviä reunoja, jotta se ei vahingoita siihen viiksiään. Viihtyy parvessa.

## Vesiolot
Sopiva lämpötila on 22–26&nbsp;°C, pH 6–8 ja vesi pehmeästä keskikovaan (°dH 2–25).

## Lähteet

## Aiheesta muualla
*www.scotcat.com
Pikkumonninen

**Pikkumonninen** *(Corydoras habrosus)* on monnislaji. Sitä pidetään akvaariokalana.

## Koko
Pikkumonninen on monnisten kääpiö ja jää vain noin 3&nbsp;cm:n mittaiseksi.

## Alkuperä
Pikkumonninen on kotoisin Etelä-Amerikasta Orinoco-joesta.

## Käyttäytyminen
Kuten muut monniset, pikkumonninen oleilee mieluiten pohjalla, jonka materiaalin pitäisi olla pienirakeista ja pyöreää ilman teräviä reunoja, jotta se ei vahingoita siihen viiksiään. Se viihtyy parvessa. Parvessa olisi hyvä olla ainakin 6–10 kalaa.

## Vesiolot
Sopiva lämpötila on 25&nbsp;°C, pH 6–8 ja vesi pehmeästä keskikovaan (°dH 2–25). Akvaarion minimikoko 40 litraa, kunhan altaassa on hyvä suodatus. Viihtyy parhaiten puhtaassa vedessä, ja vedenvaihdot olisi suoritettava säännöllisesti.

## Lähteet
Paatinjärvi

**Paatinjärvi** on Oulujoen vesistöön kuuluva järvi Oterman kylässä Vaalan kunnan pohjoisosassa Pohjois-Pohjanmaan maakunnassa. Järvi sijaitsee noin 25 kilometriä koilliseen Vaalan kuntakeskuksesta. Sen rannalla sijaitsevat Oterman kylän osa-alueet Paatinjärvi ja Velholanperä.

Paatinjärvi on neljä kilometriä pitkä ja kolme kilometriä leveä. Sen pinta-ala on 9,16 neliökilometriä ja rantaviivan pituus 17,0 kilometriä. Järvi on matala, ja sen keskisyvyys on 1,2 metriä ja syvin kohta 2 metriä. Syvin kohta sijaitsee järven eteläosassa. Järven tilavuudeksi on laskettu 10,8 miljoonaa kuutiometriä eli 0,0108 kuutiokilometriä. Järvellä ei ole saaria.

Järven rannat ovat pääosin metsämaata tai soistunutta metsämaata. Järven itärannalle painottuneen asutuksen yhteydessä on lisäksi peltoja. Seututie 800 kulkee järven kaakkoispuolelta.

Paatinjärvi sijaitsee Oulujoen vesistössä (vesistöaluetunnus 59) Ylä-Oulujoen alueen (59.2) Otermanjärven alueella (59.26), jonka Paatinjärven valuma-alueella (59.265) se sijaitsee. Vedenpinnan korkeus on 141,2 mpy. Järveen laskee lukuisia suo-ojia. Niiden lisäksi Susilampi ja Tervalampi laskevat järveen Susipuroa ja Tervapuroa pitkin. Paatinjärvi laskee sen eteläpäästä lähtevää Paatinjokea pitkin Otermanjärveen. Paatinjoki on kolme kilometriä pitkä, ja sen pudotus on 0,6 metriä.

## Lähteet
Vihermonninen

**Vihermonninen** (*Brochis splendens* syn. *Brochis coeruleus* ja *Corydoras splendens*) on monnisiin kuuluva kala.

## Koko ja ulkonäkö
Vihermonninen on vihermonnisista kooltaan pienin. Sen pituus on enintään 8&nbsp;cm. Sen erottaa muista monnisista selkäevän huomattava pituus. Selkäevässä on ruotoja 10–12, kun monnisilla yleensä vain 6–8. Muilla vihermonnislajeilla on taas tätäkin pitempi selkäevä.

## Alkuperä
Vihermonninen on kotoisin Etelä-Amerikasta Amazon-joesta.

## Käyttäytyminen ja lisääntyminen
Kuten muut monniset, vihermonninen oleilee mieluiten pohjassa, jonka soran pitää olla pienirakeista ja pyöreää ilman teräviä reunoja, jotta kala ei vahingoita viiksiään. Vihermonninen viihtyy ainoastaan parvessa, jonka yksilömäärän tulee olla vähintään 6 kalaa. Vihermonninen on monia muita monnisia passiivisempi laji, ne ovat lähinnä parvimuodostelmassa akvaarion pohjalla.

Kudetus on vaikeampaa kuin monilla muilla monnisilla, muttei mahdotonta.

## Vesiolot
Sopiva lämpötila on 22–28&nbsp;°C, pH 5,8–8 ja vesi pehmeästä keskikovaan (°dH 2–30).

## Lähteet

## Aiheesta muualla
*www.scotcat.com
Liepimä

**Liepimä** on kylä Muoniossa. Se sijaitsee Liepimäjärven rannalla 12 kilometrin päässä Muonion kirkonkylältä.

Vuonna 2002 perustettiin Liepimän kyläyhdistys, jonka toimialueella on 17 taloutta ja lukuisia kesäasuntoja. Asukkaiden keski-ikä on noin 32 vuotta. Alle 16-vuotiaita on 33&nbsp;% ja eläkeläisiä 13&nbsp;%.

## Lähteet

## Aiheesta muualla
* Liepimän kyläyhdistys ry Muonion kunnan sivuilla
Elie Diodati

**Elie Diodati** (11. toukokuuta 1576 Geneve – 1661 Pariisi) oli ranskalainen poliitikko ja yksi oppineista libertiineistä. Hän opiskeli Baselissa (1590), Heidelbergissä (1591) ja valmistui tohtoriksi Geneven yliopistosta (1596). Diodati toimi Pariisin parlamentissa. Vuonna 1620 hänestä tuli Galileo Galilein ystävä. Hän uskoi uuteen tieteeseen ja näki Galileissa sen suurimman airuen. Galilein vuoden 1633 tuomion jälkeen Diodati mobilisoi koko Euroopan laajuisen liikkeen, joka levitti kirkon tuomitsemia teoksia.

## Lähteet
Live from the Atlantic Studios

**Live from the Atlantic Studios** on australialaisen hard rock -yhtye AC/DC:n live-albumi, joka sisältyy vuonna 1997 julkaistuun *[[Bonfire (albumi)|Bonfire]]*-boksiin. Albumi äänitettiin livenä Atlantic Records -studiolla New Yorkissa joulukuussa vuonna 1977. Kaikki kappaleet on tuottanut George Young. Ennen kuin tämä albumi julkaistiin *Bonfire* -box-setissä, se julkaistiin bootlegina eli laittomasti.

## Kappaleet

# 
# 
# 
# 
# 
# 
# 
# 

## Kokoonpano

* Bon Scott – laulu
* Angus Young – kitara
* Malcolm Young – kitara, taustalaulu
* Cliff Williams – basso, taustalaulu
* Phil Rudd – rummut

## Arvostelut

* All Music Guide -lehden arvostelut: 

## Lähteet
Gabriel Naudé

**Gabriel Naudé** (2. helmikuuta 1600 – 10. heinäkuuta 1653) oli ranskalainen kirjastonhoitaja ja yksi oppineista libertiineistä. Hän oli Gui Patinin, Pierre Gassendin ja monen muun aikansa liberaalin ajattelijan ystävä.

## Elämä

Naudé syntyi Pariisissa ja opiskeli lääketiedettä Pariisissa ja Padovassa. Hänestä tuli Ludvig XIII:n lääkäri. Vuonna 1629 hänestä tuli kardinaali Bagnin kirjastonhoitaja Roomassa, ja tämän kuoltua vuonna 1641 kardinaali Barberinin kirjastonhoitaja. Myös Kardinaali Richelieu aikoi tehdä Naudésta kirjastonhoitajansa, ja tämän kuoltua Naudé hyväksyi saman viran kardinaali Mazarinin palveluksessa. Seuraavan kymmenen vuoden ajan hän kokosi kirjoja Euroopan eri puolilta suureen *Bibliothèque Mazarineen*.

Fronde-kapinan seurauksena *[[parlement]]* myi kirjaston. Kuningatar Kristiina kutsui Naudén Tukholmaan. Hän ei kuitenkaan viihtynyt Ruotsissa, ja Mazarinin pyydettyä tätä palaamaan ja kokoamaan hajallaan olevan kirjaston uudelleen, tämä suostui. Hän kuitenkin kuoli matkalla Abbevillessä vuonna 1653.

## Naudén toimittamia teoksia

* *Le Marfore, ou discours contre les libelles* (Pariisi, 1620), hyvin harvinainen, uusintapainos 1868
* *Instruction à la France sur la vérité de l'histoire des Frères de la Roze-Croix* (1623, 1624), ruusuristiläisten petoksista
* *Apologie pour tous les grands personnages faussement soupçonnez de magie* (1625, 1652, 1669, 1712), puolustettuina ovat muun muassa Pythagoras, Sokrates ja Tuomas Akvinolainen
* *Advis pour dresser une bibliothèque* (1627, 1644, 1676)
* *Addition à l'histoire de [[Ludvig XI|Louys XI]]* (1630), sisältää selonteon kirjanpainamisen alkuperästä
* *Bibliographia politica* (Venetsia, 1633, jne.; Ranskassa 1642)
* *De studio liberali syntagma* (1632, 1654)
* *De studio militari syntagma* (1637)
* *Considérations politiques sur les coups d'êtat*
Tricia Helfer

**Tricia Helfer** (s. 11. huhtikuuta 1974 Donalda, Alberta) on kanadalainen entinen malli ja Leo-palkittu näyttelijä. Hän on esiintynyt muun muassa televisiosarjoissa ''Lucifer'', *[[Taisteluplaneetta Galactica (2003)|Taisteluplaneetta Galactica]]* ja *[[Burn Notice]]*, sekä useissa tietokonepeleissä, esimerkiksi *[[Command & Conquer 3: Tiberium Wars]]* ja *[[Spider-Man: Web of Shadows]]*. StarCraft II-pelisarjassa Helfer näyttelee erästä päärooleista, Queen of Blades - Sarah Kerrigania.

## Filmografia
* *Eventual Wife* (2000)
* *Jeremiah* (2002)
* *CSI, The Hunger Artist* (2003)
* *White Rush* (2003)
* *[[Taisteluplaneetta Galactica (2003)|Taisteluplaneetta Galactica]]* (2003–2008)
* *Behind the Camera: The Unauthorized Story of Charlie's Angels* (2004)
* *Memore* (2005)
* *[[Kanadan huippumalli haussa]]*, 1. tuotantokausi (2006)
* *The Green Chain* (2006)
* *[[Supernatural]]* (2006)
* *Spiral* (2007)
* *Walk All Over Me* (2007)
* *[[Hämmästyttävä Hämähäkkimies]]* (2008) (ääni)
* *[[Burn Notice]]* (2008–2009)
* *[[Green Lantern: First Flight]]* (2009) (ääni)
* *Mass Effect 2* (2010) (ääni)

## Lähteet

## Aiheesta muualla
Nitroglykoli

**Nitroglykoli**, eli **etyleeniglykolidinitraatti** on kellertävä, öljymäinen räjähtävä nestemäinen kemiallinen yhdiste. Sitä valmistetaan nitraamalla etyleeniglykolia ja käytetään esimerkiksi räjähdysaineissa. Nitroglykoli on samantapainen nitroglyserolin kanssa valmistustavaltaan ja ominaisuuksiltaan, mutta vähemmän viskoottinen ja räjähdysherkempi.

## Vaikutukset elimistöön ja ensiapu
Nitroglykoli saattaa aiheuttaa päänsärkyä ja verenpaineen laskua ihokosketuksen tai hengitysilman kautta. Ihokosketusta tulee välttää käyttämällä suojakäsineitä. Iholle joutunut räjähdysaine poistetaan ja alue pestään vedellä ja saippualla. Silmiin joutunut aine huuhdotaan runsaalla vedellä. Mahdollisen ärsytyksen jatkuessa otettava yhteys lääkäriin. Haalarit ja muut työvaatteet, joihin on kuivunut räjähdysainetta, voivat syttyä palamaan. Työvaatteisiin tarttunut räjähdysaine poistetaan mekaanisesti, jonka jälkeen työvaatteet pestään normaalilla vesipesulla.

## Ympäristövaikutukset
Nitroglykoli ei juurikaan liukene veteen. Se hajoaa luonnossa erittäin hitaasti. Nitraatilla on vesistöön joutuessaan rehevöittävä vaikutus ja se likaa pohjavettä.

## Lähteet

## Aiheesta muualla
* 
* Kemian työsuojeluneuvottelukunta (KETSU): Nitroglykoli
Imperium Galactica II

**Imperium Galactica II** on Digital Realityn kehittämä ja Infogramesin julkaisema reaaliaikainen strategiapeli. Peli on julkaistu vuonna  Windowsille. Peli on jatko-osa *[[Imperium Galactica]]* -pelille.

Pelissä eri kansat yrittävät valloittaa avaruutta itselleen rakentamalla suuria laivastoja, armeijoita ja valtaamalla niiden avulla planeettoja itselleen. Pelissä voi suunnitella omia aluksia ja tankkeja tai ostaa niitä toisilta kansoilta, luoda diplomaattisia suhteita muihin kansoihin, vakoilla toisia kansoja ja kehitellä uusia keksintöjä. 

Pelissä on 4X-lajityypin ominaisuuksia.

## Vastaanotto ja palkinnot
Peli on saanut GameSpotin arvostelussa arvosanaksi 8.4/10.

Peli on voittanut BAFTA Interactive Entertainment Awards -palkinnon musiikistaan.

## Lähteet

## Aiheesta muualla
* 
*
Mary Hopkin

**Mary Hopkin** (s. 3. toukokuuta 1950 Pontardawe, Wales, Yhdistynyt kuningaskunta) on walesilainen laulaja. Hänen äidinkielensä on kymri.

Hän nousi kuuluisuuteen 18-vuotiaana ensimmäisen singlensä, ”Those Were the Days” (1968), myötä. Laulusta tuli hitti muun muassa Isossa-Britanniassa ja Yhdysvalloissa. Hän levytti laulun myös saksaksi nimellä ”An jenem Tag”, mikä menestyi Saksan liittotasavallassa.

Hopkin valittiin sisäisesti edustamaan Isoa-Britanniaa Eurovision laulukilpailussa 1970. Hopkin esitti 7. maaliskuuta pidetyssä karsinnassa kuusi kappaletta, joista postikorttiäänestyksellä edustuskappaleeksi valittiin ”Knock Knock Who’s There”. Kansainvälisessä Eurovision laulukilpailussa Hopkin sijoittui toiseksi. Hän lopetti musiikin tekemisen vuonna 1971 mennessään naimisiin Tony Viscontin kanssa. He saivat kaksi lasta, Delaneyn joka syntyi 1972 (muutti myöhemmin nimensä Morganiksi) ja Jessican vuonna 1976. Liitto päättyi eroon vuonna 1981. 

Hopkin on laulanut ja levyttänyt myöhemminkin, muun muassa joululauluja.

2010 Hopkinin tytär Jessica Lee Morgan julkaisi ensimmäisen CD:nsä nimeltään *I Am Not*, jolla myös Mary Hopkin oli joissakin kappaleissa mukana laulamassa.

Lokakuussa 2010 Hopkin julkaisi kokoelmalevyn *You Look Familiar*, joka sisälsi Hopkinin säveltämiä, sanoittamia ja esittämiä kappaleita hänen poikansa Morgan Viscontin uudelleen sovittamina versioina.

## Lähteet

## Aiheesta muualla

*Mary Hopkinin fanisivut 
*Mary Hopkin Friendly Society
Dave Pybus

**Dave Pybus** (s. 4. kesäkuuta 1970) on Cradle of Filthin basisti. Hän on soittanut myös yhtyeissä Anathema ja Dreambreed.

## Aiheesta muualla
* Dave Cradle of Filthin virallisella sivustolla
Antti-Pekka Pietilä

**Antti-Pekka Pietilä** (s. 16. huhtikuuta 1954 Raisio) on pitkään eri viestimien päällikkötehtävissä työskennellyt journalisti, joka on julkaissut tietokirjoja.

Pietilä oli Taloussanomien ensimmäinen päätoimittaja lehden perustamisesta 1997 lähtien.

Hän tuli Ilta-Sanomien (IS) vastaavaksi päätoimittajaksi eläkkeelle jääneen Vesa-Pekka Koljosen jälkeen. Hän erosi 25. syyskuuta 2006 ilmoittaen syyksi lehden huonon levikkikehityksen. Eron syyksi esitettyä levikkikehitystä ei pidetty uskottavana, koska kyse oli maailmanlaajuisesta ilmiöstä. Eroilmoituksesta muodostui julkinen keskustelu ja epäilys siitä, olisiko Suomen Keskusta myötävaikuttanut eroon. Pietilä esitti saman väitteen myöhemmin itse erääseen toiseen asiaan liittyneessä oikeudenkäynnissä. Timo Laaninen kiisti painostusväitteen omalta osaltaan 4. joulukuuta 2006 Yleisradiolle. IS:n silloinen toimittaja Pasi Kivioja kertoi, että toimituksessa riemuittiin Pietilän potkuista ja "jotkut korkkasivat samppanjapullon". Kivioja on myös todennut, että Pietilän erottaneen Mikael Pentikäisen muistion mukaan IS:n toimituksen johto epäili Pietilän harkintakykyä ja oli sen vuoksi pelännyt hänen tekevän harkitsemattomia päätöksiä. Historioitsija Aleksi Mainion mukaan useat lehden työntekijät eivät sietäneet Pietilän persoonaa. Pietilä kirjoittaakin olleensa ”liian monelle iltisläiselle ei-toivottu päätoimittaja”.

Pietilä sai valtion tiedonjulkistamispalkinnon teoksestaan *[[Pankkikriisin peitellyt paperit]]* (2008) ja myös ”korkeatasoisesta ja syvällisestä asianhallintaa osoittaneesta taloustoimittajan työstä”, palkintoperusteissa todettiin.

Keväällä 2008 Pietilä nimettiin Suomen Lehtiyhtymän kaupunkilehtien julkaisujohtajaksi. Samalla hänet nimitettiin Helsingin Uutisten, Vantaan Sanomien ja Länsiväylän vastaavaksi päätoimittajaksi. 1. huhtikuuta 2010–2014 hän toimi Turkulaisen vastaavana päätoimittajana. Hän jatkaa Lehtiyhtymän kaupunkilehtiryhmän julkaisujohtajana ja Keskisuomalainen-konsernin kaupunkilehtimatriisin johtajana.

## Ura
* Tekniikka ja Talous, taloustoimittaja ja uutispäällikkö 1983–1987
* MTV3:n Kymmenen uutiset, toimituspäällikkö 1987–1989
* Ilta-Sanomat, toimituspäällikkö 1989–1997
* Taloussanomat ja Startel, vastaava päätoimittaja 1997–2006
* Ilta-Sanomat, vastaava päätoimittaja 2003–2006
* A-PP Communication and Consulting Oy, konsultti ja tietokirjailija 2006–2008
* Media Advisors Oy:n senior partner 2008–
* Turkulainen päätoimittaja 2010–2014

## Kirjat
* 
* 
* 
* 
* 
* 
* 
* 
* 
* 
* 

## Lähteet
Apachen piirikunta

**Apachen piirikunta** () on  piirikunta Arizonassa, Yhdysvalloissa. Piirikunnan pääkaupunki on St. Johns. Apachessa sijaitsee mm. Petrified Forest ja navajoiden reservaatteja. Piirikunnassa asui 71&nbsp;518 ihmistä vuonna 2010.

## Väestö

Vuoden 2000 väestönlaskennassa piirikunnassa oli 69 423 asukasta, 19 971 taloutta, ja 15 257 perhettä. Talouksien keskimääräinen koko oli 3,4 henkilöä ja perheiden 4,0 henkilöä. Väestötiheys oli 2/km². Apachessa oli 31 621 asuntoa, joiden keskimääräinen tiheys oli 1/km².

Asukkaista 76,88% oli intiaaneja, 9,5% valkoisia, 0,25% afroamerikkalaisia, 0,13% aasialaisia, 0,06% Tyynenmeren saarilta kotoisin olevia, 1,75% muita ja 1.43% monirotuisia. Hispaanoja oli 4.49% väestöstä.

Apachessa oli 19 971 kotitaloutta joista 43,8% asui alle 18-vuotiaita lapsia, 49,3% asui yhdessä asuva aviopari ja 23.6% oli perheettömiä. 6,9% oli yksin asuvia yli 65-vuotiaita. Talouksien keskimääräinen koko oli 3,41 henkilöä, ja perheiden keskimääräinen koko oli 4,04 henkilöä. 

100:aa naista kohden Apachessa oli 98,2 miestä. Jokaista 100:aa yli 18-vuotiasta naista kohden, St. Johnsissa oli 94,5 yli 18-vuotiasta miestä.

Mediaanipalkka taloutta kohden oli 23,3 Yhdysvaltain dollaria, ja mediaanipalkka perhettä kohden oli 26,3 Yhdysvaltain dollaria. Miesten mediaanipalkka oli 30,2 Yhdysvaltain dollaria, ja naisten 22,3 Yhdysvaltain dollaria. Noin 33,5% perheistä ja 37,8% väestöstä eli köyhyysrajan alapuolella, heistä 42,8% oli alle 18-vuotiaita ja 36,5% yli 65-vuotiaita. Apache on Yhdysvaltain köyhimpiä piirikuntia.

### Ikäjakauma

Apachessa asuvien ikäjakauma prosentteina vuonna 2000:
*0-18: 38,5%
*18-24: 9,4% 
*25-44: 25,1%
*45-64: 18,7%
*65- :8,3%
Väestön mediaani-ikä oli 27 vuotta.

### Kielet

Apachessa asuvista puhui vuonna 2000:
*navajoa 58,3%
*englantia 38,3%
*espanjaa 2,7%

## Kaupungit

*Pääkaupunki: St. Johns
*Eagar
*Springerville

## Kylät

*Alpine
*Burnside
*Chinle
*Concho
*Dennehotso
*Fort Defiance
*Ganado
*Greer
*Houck
*Lukachukai
*Many Farms
*McNary

*Nazlini
*Red Mesa
*Rock Point
*Rough Rock
*Round Rock
*Sanders
*Sawmill
*St. Michaels
*Steamboat
*Teec Nos Pos
*Tsaile
*Window Rock

## Lähteet

## Aiheesta muualla
William Kennedy

**William Joseph Kennedy** (s. 16. tammikuuta 1928 Albany, New York, Yhdysvallat) on yhdysvaltalainen kirjailija ja toimittaja. Useat hänen teoksensa kuvaavat Albanyn todellista ja kuvitteellista historiaa. Albanyn historiasta hän on kirjoittanut teoksen *O Albany* (1983). Hän sai romaanistaan *[[Karhiainen (romaani)|Karhiainen]]* vuonna 1984 Pulitzer-palkinnon.

Kennedy oli 1952–1956 ja 1963–1970 toimittaja kotikaupunkinsa Albanyn lehdessä *Times-Union* ja 1957–1959 Time-Lifen kirjeenvaihtaja Puerto Ricossa. Hän oli yliopistolehtori New Yorkin yliopistossa Albanyssa 1974–1982 ja sen jälkeen englannin kielen professori.

Kennedy loi maineensa vuoden 1983 romaanilla *Ironweed* (*Karhiainen*), vaikka useat kustantajat olivat hylänneet sen käsikirjoituksen ennen kuin Viking Press sen hyväksyi. Romaani tapahtuu kolmen vuorokauden aikakehyksessä ja sen rakenne mukailee katolista messua. Päähenkilö tekee viinanhuuruisessa tajunnassaan tiliä menneisyydestään. Se on monitasoinen teos syyllisyydestä, sovituksesta ja lunastuksesta. Kennedy kirjoitti sen jälkeen samaan Albany-sarjaan liittyviä romaaneja, ja nekin saivat hyvän menestyksen. Kennedy on perinteisen tyylin tarinankertoja. Hänen henkilöhahmonsa ovat ääri-ihmisiä, kuten gangstereita, pelureita ja pultsareita. 

## Palkinnot ja tunnustukset
* Pulitzer-palkinto 1984

## Suomennetut teokset
* *Karhiainen* (*Ironweed*, 1983), suom. Erkki Jukarainen, Helsinki: Otava 1984  Sarja: Otavan kirjasto 28; Albany-sarja 3.
* *Billy Phelanin suurin peli* (*Billy Phelan's Greatest Game*, 1978), suom. Erkki Jukarainen, Helsinki: Otava 1986  Sarja: Otavan kirjasto 44; Albany-sarja 2
* *Taikakalu* (*Quinn's Book*, 1988), suom. Erkki Jukarainen, Helsinki: Otava 1984 1988  Sarja: Otavan kirjasto 76; Albany-sarja 4.
* *Ikivanhat luut* (*Very Old Bones*, 1988), 1993, suom. Erkki Jukarainen, Helsinki: Otava 1988  Sarja: Otavan kirjasto 107; Albany-sarja 5.
* *Gangsteri* (*Legs*, 1983), suom. Erkki Jukarainen, Helsinki: Otava 1996  Sarja: Otavan kirjasto 119; Albany-sarja 1.
* *Liekki rinnassa* (*The Flaming Corsage*, 1996), suom. Erkki Jukarainen, Helsinki: Otava 2001  Sarja: Otavan kirjasto 144; Albany-sarja 6.
* *Sisäpiiri* (*Roscoe*, 2002), suom. Erkki Jukarainen, Helsinki: Otava 1984 2005  Sarja: Otavan kirjasto 169; Albany-sarja 7.

## Lähteet
Omdurman

**Omdurman** tai **Omdur** () on Sudanin suurin kaupunki ja kaupan keskus. Omdurman sijaitsee Niilin länsirannalla, joen vastarannalla sijaitsee maan pääkaupunki Khartum. 

Vuonna 2008 Omdurmanissa oli  1,8 miljoonaa asukasta. Yhdessä Bahrin ja Khartoumin kanssa se muodostaa maansa kulttuurin ja teollisuuden tärkeimmän keskuksen. Kaupungissa toimii Omdurmanin islamilainen yliopisto.

Kaupunki perustettiin 1880-luvulla Mahdiyyan aikana. Sen tunnetuimpuia nähtävyyksiä ovat Al-Mahdin mausoleumi, kamelimarkkinat, Sudanin suurin souq ja Khalifan kotimuseo. Hamed el-Nilin moskeijassa voi perjantaisin nähdä tanssivia dervissejä.

## Katso myös
* Omdurmanin taistelu

## Lähteet

## Aiheesta muualla
Ydinperhe

**Ydinperhe** on perhe, johon kuuluvat aikuiset vanhemmat ja heidän yhteiset lapsensa.  Mikäli vanhemmilla on aikaisemmista suhteista lapsia, puhutaan uusperheestä.

Ydinperhe on varsin tuore tulokas, sillä perinteisesti varsinkin maaseutuympäristössä perheeseen on kaikkialla maailmassa kuulunut useampia sukupolvia. Tällaisessa yhdys- eli suurperheessä on useampia ydinperheitä.

## Katso myös
*Perhearvot

## Lähteet